DA Den Europæiske Unions Tidende C 353/19

Offentliggørelse af ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2011/C 353/12

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

ANSØGNING OM ÆNDRING I HENHOLD TIL ARTIKEL 9

»OBERPFÄLZER KARPFEN«

EF-Nr.: DE-PGI-0105-0191-29.07.2010

BGB ( X ) BOB ( )

1. Afsnit i varespecifikationen, som berøres af ændringen;

—  Produktets betegnelse —  Beskrivelse —  Geografisk område — Bevis for oprindelse — Fremstillingsmetode —  Tilknytning til det geografiske område —  Mærkning —  Krav i de nationale bestemmelser — Andet (kontrolinstanser)

2. Type ændring(er):

— Ændring af enhedsdokument eller resumé —  Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

Anmodede ændringer:

3.1. d) Bevis for oprindelse: Sætningen »Oberpfälzer Karpfen opdrættes fra rogn til konsumfisk i dambrugene i Oberpfalz.« udgår.

3.2. e) Fremstillingsmetode: Første punktum udgår og i stedet for indsættes følgende: »Under opdrættet skal Oberpfälzer Karpfen tilbringe mindst en vækstsæson, startende i april i det tredje produktionsår fra udsætning (K2) til salg som konsumfisk (mindst K3), i det afgrænsede geografiske område.« Begrundelse: Ifølge den nuværende specifikation skal der være en omfattende oprindelsesgaranti, som starter med rogn og går videre over alle produktionstrin, hvilket stiller krav om en uforholdsmæssig omfattende kontrol, som det er vanskeligt at praktisere. Dette blev der ikke taget hensyn til, da den oprindelige ansøgning blev indgivet. Den tredje og eventuelt efterfølgende vækstperioder for yngel på to somre (K2) til konsumfisk på mindst tre somre (mindst K3) er afgørende faser i opdrættet af Oberpfälzer Karpfen. Normalt bliver karper solgt som spisekarper, når de er tre somre gamle. I den tredje vækstperiode fra K2 til K3 bliver karpernes vægt i gennemsnit forøget 3,6 gange. Musklerne og dermed den spiselige del af karpen bliver hovedsageligt opbygget fra og med denne fase. Fiskekødets kvalitet og den typiske smag bliver i denne og eventuelt følgende faser i afgørende grad præget af kvaliteten af dammen, opdrættet og fodringen og dermed af de i specifikationerne anførte betingelser.

3.3. g) Kontrolinstanser: Navn: Bayerische Landesanstalt für Landwirtschaft Institut für Ernährungswirtschaft und Markt Adresse: Menzinger Straße 54 80638 München DEUTSCHLAND Tlf. — Fax — E-mail: — Navn: Sächsisches Staatsministerium für Umwelt und Landwirtschaft Adresse: Rosenkavalierplatz 2 81925 München DEUTSCHLAND Tlf. — Fax — E-mail: — Forklaring: Navn og adresse på de offentlige myndigheder, som er ansvarlige for kontrol af producenter og misbrug, skal føres ajour. Henvisningen til Lacon GmbH skal udgå. I Bayern er der for øjeblikket flere godkendte kontrolsteder, og producenten kan selv vælge, hvilket af dem der skal foretage kontrollen.

ENHEDSDOKUMENT

RÅDETS FORORDNING (EF) Nr. 510/2006

»OBERPFÄLZER KARPFEN«

EF-Nr.: DE-PGI-0105-0191-29.07.2010

BGB ( X ) BOB ( )

1. Betegnelse:

»Oberpfälzer Karpfen«

2. Medlemsstat eller tredjeland:

Tyskland

3. Beskrivelse af landbrugsproduktet eller fødevaren:

3.1. Produkttype:

Kategori 1.7 — Fisk, bløddyr og skaldyr, ferske og produkter på basis heraf

3.2. Beskrivelse af produktet med betegnelsen i punkt 1:

Levende spisekarper, slagtet eller videreforarbejdet til røget fisk (også i dele som fileter eller koteletter) og færdigvarer; minimumsvægt af den enkelte levende fisk: 1 000 g, form: aflang. Kødet er hvidt, fast og fedtfattigt med artstypisk smag.

3.3. Råvarer (kun for forarbejdede produkter):

De forarbejdede produkter skal være fremstillet af Oberpfälzer Karpfen, som skal tilbringe mindst en vækstsæson, startende i april i det tredje produktionsår fra udsætning (K2) til salg som konsumfisk (mindst K3), i det afgrænsede geografiske område. K2 betegner karper, der har tilbragt to somre i dammen, og K3 betegner karper, der har tilbragt tre somre (fuld vækstperiode) i dammen.

3.4. Foder (kun for produkter af animalsk oprindelse):

Foderet er overvejende naturbaseret (bundvegetation, zooplankton osv.) tilsat korn (bortset fra majs) fra lokale bedrifter.

3.5. Specifikke etaper af produktionen, som skal finde sted i det afgrænsede geografiske område:

Under opdrættet skal Oberpfälzer Karpfen tilbringe mindst en vækstsæson, startende i april i det tredje produktionsår fra udsætning (K2) til salg som spisefisk (mindst K3), i det afgrænsede geografiske område.

3.6. Særlige regler vedrørende udskæring, rivning, emballering osv.:

—

3.7. Specifikke mærkningsregler:

—

4. Kort beskrivelse af det geografiske område:

Regierungsbezirk Oberpfalz/Bayern

5. Tilknytning til det geografiske område:

5.1. Det geografiske områdes egenart:

Oberpfälzer Karpfen er et produkt af traditionelt dambrug med en historie, der går flere hundreder år tilbage. Karpedambruget i Oberfpalz begyndte på cistercienserklosteret Waldsassen (grundlagt i 1132), havde sin blomstringstid i det 15. århundrede og fik en renæssance i det 20. århundrede. I dag er der ca. 3 000 brug i Oberpfalz med karpedambrug på ca. 10 000 ha. De har således en førende rolle i Tyskland og er en vigtig økonomisk faktor i det struktursvage Oberpfalz-område.

På grund af områdets særlige geografiske og klimatiske forhold (højde over havet jordbund, vandkvalitet osv.) adskiller Oberpfalz sig fra andre dambrugsregioner. Der er forholdsvis lave temperaturer, og jordbunden er for det meste let sur.

5.2. Produktets egenart:

Kødet fra Oberpfälzer Karpfen er hvidt, fast og fedtfattigt med artstypisk smag. Produktet nyder traditionelt stor anseelse hos forbrugerne.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

De forholdsvis lave temperaturer og den ekstensive drift med moderat anvendelse af naturligt fodertilskud, der følger af klimaforholdene og den let sure jord, bevirker, at fiskene vokser langsomt, og at kødet typisk bliver magert og fast. Gennem fødekæden påvirkes kødets kvalitet også af jordbundens og vandets beskaffenhed. De egenskaber, Oberpfälzer Karpfen har, er derfor nøje forbundet med deres geografiske oprindelse og bidrager med den flere hundreder år gamle historie om dambrug i Oberpfalz til at give varen dens gode ry.

Henvisning til offentliggørelsen af varespecifikationen:

(Artikel 5, stk. 7, i forordning (EF) nr. 510/2006)

Markenblatt nr. 07 af 19. februar 2010, del 7a-bb, s. 2507

http://register.dpma.de/DPMAregister/geo/detail.pdfdownload/11251

(1) EUT L 93 af 31.3.2006, s. 12.